b'\n_START_ARTICLE_\nTeen pop\n_START_SECTION_\nPrimera generaci\xc3\xb3\n_START_PARAGRAPH_\nDurant la primera generaci\xc3\xb3 el g\xc3\xa8nere va prendre for\xc3\xa7a i import\xc3\xa0ncia a mitjans i finals de la d\xc3\xa8cada de 1990 i als inicis de la d\xc3\xa8cada de 2000, on va sorgir una generaci\xc3\xb3 plena d\'artistes pop adolescents que van tenir un gran \xc3\xa8xit i impacte cultural en els adolescents de tot el planeta, convertint alguns en aut\xc3\xa8ntiques llegendes musicals. Aquesta generaci\xc3\xb3 es va caracteritzar per les impressionants vendes de discos venuts i convocar masses d\'adolescents al voltant del planeta en cada presentaci\xc3\xb3 en directe; tot aix\xc3\xb2 va provocar que l\'escena musical del pop d\'aquella \xc3\xa8poca gir\xc3\xa0s entorn d\'aquests artistes._NEWLINE_El 1993 va sorgir una de les primeres i la m\xc3\xa9s reeixida Boy Band de tots els temps, Backstreet Boys, els quals gaudien d\'un gran \xc3\xa8xit, i no nom\xc3\xa9s van donar inici a l\'era del Teen Pop, juntament amb Hanson, sin\xc3\xb3 que tamb\xc3\xa9 van donar inici a l\'etapa de les "Boy Band". Backstreet Boys varen dominar l\'escena musical lliure fins a l\'any 1998, quan va apar\xc3\xa8ixer una altra Boy Band molt reeixida, anomenada \'N Sync, els seus majors rivals, ambdues agrupacions procedents dels Estats Units. Hanson era un trio de germans estatunidencs que tamb\xc3\xa9 van figurar en aquesta generaci\xc3\xb3, aconseguint una enorme popularitat en la segona meitat de la d\xc3\xa8cada dels 90 i a principis dels 2000, aconseguint grans \xc3\xa8xits als Estats Units, Europa i Am\xc3\xa8rica Llatina. A l\'altre costat de l\'Atl\xc3\xa0ntic, el 1996, apareixia el grup musical femen\xc3\xad m\xc3\xa9s fam\xc3\xb3s i reeixit de tots els temps, les Spice Girls, quintet brit\xc3\xa0nic que va dominar les llistes pop de tot el planeta a finals del segle passat i inicis del nou mil\xc2\xb7lenni. _NEWLINE_Els seg\xc3\xbcents anys es donarien a con\xc3\xa8ixer altres 2 "Boy Band", tamb\xc3\xa9 procedents del Regne Unit, 5ive el 1997 i Westlife el 1999, encara que amb un \xc3\xa8xit de menor magnitud que els seus competidors americans. Les 2 bandes brit\xc3\xa0niques van aconseguir gaudir de gran fama a Europa, \xc3\x80sia, Oceania i a alguns pa\xc3\xafsos d\'Am\xc3\xa8rica Llatina. El 1996 va sorgir el grup australi\xc3\xa0 Savage Garden, que encara que nom\xc3\xa9s havia publicat dos \xc3\xa0lbums, va aconseguir vendre m\xc3\xa9s de 25 milions de c\xc3\xb2pies a tot el m\xc3\xb3n convertint-los en el duo pop m\xc3\xa9s reeixit de la hist\xc3\xb2ria._NEWLINE_Posteriorment, l\'any 1999, varen apar\xc3\xa8ixer a l\'escena dues celebritats del pop, Britney Spears i Christina Aguilera, donant inici a l\'etapa de les \xe2\x80\x9cprinceses pop\xe2\x80\x9d, juntament amb cantants com Jessica Simpson i Mandy Moore, que tamb\xc3\xa9 van sorgir el 1999, per\xc3\xb2 no van tenir tant impacte comercial com Britney i Christina, encara que els estils eren molt semblants i constantment eren rivalitzades. Ja a l\'etapa final d\'aquesta primera generaci\xc3\xb3 van apar\xc3\xa8ixer 2 grups mixtos el 1999, S Club 7 procedents del Regne Unit i el quartet suec A-Teens, aquests dos grups varen obtenir una enorme popularitat, principalment a Europa i a \xc3\x80sia, convertint-los en fen\xc3\xb2mens pop. A finals de 1999 es va donar a con\xc3\xa8ixer un duo pop femen\xc3\xad procedent de Noruega, M2M, per\xc3\xb2 el seu primer \xc3\xa0lbum va ser llan\xc3\xa7at l\'any 2000 i van gaudir de gran \xc3\xa8xit a principis del nou mil\xc2\xb7lenni, convertint-les en \xc3\xaddols al seu pa\xc3\xads d\'origen, aix\xc3\xad com a la resta d\'Europa i a pa\xc3\xafsos com Xile i M\xc3\xa8xic._NEWLINE_Els artistes m\xc3\xa9s destacats de la primera generaci\xc3\xb3 s\xc3\xb3n els seg\xc3\xbcents: Backstreet Boys, \'N Sync, Britney Spears, Christina Aguilera, Spice Girls, Savage Garden, 5ive, Westlife, Jessica Simpson, Mandy Moore, M2M, Hanson, S Club 7 o A-Teens\n_START_SECTION_\nSegona generaci\xc3\xb3\n_START_PARAGRAPH_\nLa segona generaci\xc3\xb3 s\'inicia a partir de l\'any 2006, la majoria d\'aquests artistes sorgeixen de Disney, aquesta generaci\xc3\xb3 es mant\xc3\xa9 vigent actualment, encara que alguns ja no apareixen tant en escena. Fins ara aquesta generaci\xc3\xb3 no ha tingut el mateix impacte o \xc3\xa8xit que va tenir la seva predecessora, ja que l\'escena musical del pop actual no gira entorn dels artistes d\'aquesta generaci\xc3\xb3, contrari al que si va aconseguir la primera generaci\xc3\xb3 del teen pop; sin\xc3\xb3 m\xc3\xa9s aviat el pop actual gira entorn de la m\xc3\xbasica d\'artistes com Lady Gaga i Black Eyed Peas. No obstant aix\xc3\xb2, alguns artistes de l\'actual generaci\xc3\xb3 del Teen Pop s\'han destacat m\xc3\xa9s que altres._NEWLINE_Els artistes destacats de la segona generaci\xc3\xb3 s\xc3\xb3n: Miley Cyrus, la reina teen, Justin Bieber, el rei teenHilary Duff, Selena Gomez, Demi Lovato, Jonas Brothers, Ashley Tisdale, One Direction, Big Time Rush, Vanessa Hudgens, Miranda Cosgrove, Louis Montana, The Wanted o Cody Simpson._NEWLINE_Aquest g\xc3\xa8nere musical ha estat dif\xc3\xb3s a diferents pa\xc3\xafsos de parla hispana a trav\xc3\xa9s de grups musicals com Danna Paola, RBD, TeenAngels, Timbiriche i Kudai, aix\xc3\xad com d\'aquestes mateixes generacions de cantants que es comen\xc3\xa7aren a formar des dels anys 80 s\'han destacat figures de la m\xc3\xbasica com Chayanne, Luis Miguel o Ricky Martin.'